EkBass/fiwiki-20250220-pages-articles huggingface dataset:
Gregory H. Johnson

Gregory Harold "Box" Johnson (s. 12. toukokuuta 1962 South Ruislip, Middlesex, Yhdistynyt kuningaskunta) on entinen Yhdysvaltain ilmavoimien eversti ja nykyinen NASAn astronautti. Maaliskuussa 2008 hän osallistui ensimmäiselle avaruussukkulalennolleen STS-123 avaruussukkula Endeavourin pilottina. Hän toimi myös 16. toukokuuta 2011 laukaistun STS-134:n pilottina. Kuten useimmat muutkin yhdysvaltalaiset astronautit Johnson on partiolainen. Hän on naimisissa Cari M. Harbaughin kanssa. Heillä on kolme lasta. ==Aiheesta muualla== *Gregory Johnsonin videohaastattelu AntroBlogissa (20.9.2018) *NASAn elämäkerta *Spacefacts.de:n elämäkerta *Lentoa STS-134 edeltävä haastattelu (24.3.2011) *Lentoa STS-123 edeltävä haastattelu (29.2.2008) Luokka:Yhdysvaltalaiset avaruuslentäjät Luokka:Vuonna 1962 syntyneet Luokka:Elävät henkilöt
Matti Anttonen

Matti Kalervo Anttonen (s. 27. marraskuuta 1957 Tampere)CV Matti Anttonen, Työ- ja elinkeinoministeriö, viitattu 3.1.2015. on suomalainen diplomaatti. Hän on toiminut Suomen Ranskan-suurlähettiläänä Pariisissa 1. syyskuuta 2022 alkaen. Sitä ennen hän toimi ulkoministeriön valtiosihteerinä 1. maaliskuuta 2018 alkaen. Vuosina 2017–2018 Anttonen toimi Suomen Ruotsin-suurlähettiläänä Tukholmassa. Hänen edeltäjänsä Jarmo Viinanen kutsuttiin etuajassa pois epäasiallisen käytöksen vuoksi. Anttonen toimi aiemmin Suomen Venäjän- suurlähettiläänä Moskovassa 2008–2012. Hän on toiminut myös taloudellisten ulkosuhteiden alivaltiosihteerinä. Anttonen on koulutukseltaan kauppatieteiden maisteri Turun kauppakorkeakoulusta ja valtiotieteiden maisteri Turun yliopistostaKoivula, Tuomas: Vuoden alumni on alivaltiosihteeri Matti Anttonen , Turun yliopisto 26.2.2015. Viitattu 26.9.2016.Alumni Keynote Speakers: alivaltiosihteeri Matti Anttonen , Turun yliopisto 17.1.2014, viitattu 3.1.2015.. Hän astui ulkoministeriön palvelukseen 1986. Vuosina 1987–1991 hän oli avustajana ja lähetystösihteerinä Moskovan suurlähetystössä, sitten kolme vuotta Geneven pysyvässä edustustossa YK:ssa ja vuosina 1994–1996 hän vastasi ulkoasiainministeriössä EU–Venäjä-suhteista. Vuonna 1998 Anttonen nimitettiin Venäjän-yksikön päälliköksi ja vuonna 2001 ulkoasiainministeriön Itäosaston apulaisosastopäälliköksi. Vuosina 2002–2006 hän oli ministeri ja edustuston päällikön sijainen Suomen Washingtonin-suurlähetystössä Yhdysvalloissa ja sitten energiakoordinaattorina Helsingissä 2007–2008, kunnes hänet nimitettiin suurlähettilääksi Moskovaan.Uusia päällikkönimityksiä ulkoministeriössä , Ulkoasiainministeriö 7.2.2013, viitattu 3.1.2015. == Lähteet == Luokka:Suomen suurlähettiläät Luokka:Suomen Venäjän suurlähettiläät Luokka:Suomen ulkoministeriön valtiosihteerit Luokka:Suomalaiset alivaltiosihteerit Luokka:Vuonna 1957 syntyneet Luokka:Elävät henkilöt
Maggie Siff

Maggie Siff (s. 21. kesäkuuta 1974 Bronx, New York, New York) on yhdysvaltalainen näyttelijä. Hänet tunnetaan parhaiten rooleistaan televisiosarjoissa Mad Men, Sons of Anarchy ja Billions. Siff on näytellyt myös elokuvissa Push ja Leaves of Grass sekä yhdysvaltalaisessa Life on Mars -televisiosarjassa. == Yksityiselämä == Siffillä on isänsä puolelta venäjänjuutalaiset sukujuuret ja hän on kertonut identifioivansa itsensä juutalaiseksi. Hän varttui Bronxissa New Yorkissa, ja opiskeli Bryn Mawr Collegessa sekä Tisch School of the Arts -koulussa. Siff on ollut naimisissa Paul Ratliffin kanssa vuodesta 2012 ja parilla on vuonna 2014 syntynyt lapsi. == Osittainen filmografia == === Elokuva === * Michael Clayton (2007) * Sattuman kauppaa (2007) * Push (2009) * Funny People (2009) * Leaves of Grass (2009) * 5. aalto (2016) * The Short History of the Long Road (2019) === Televisio === * Greyn anatomia (2007) * Muodon vuoksi (2007–2008) * Mad Men (2007–2015) * Sons of Anarchy (2008–2013) * Life on Mars (2009) * Billions (2016–2023) == Lähteet == == Aiheesta muualla == * Internet Off-Broadway Databasessa Luokka:Yhdysvaltalaiset näyttelijät Luokka:Vuonna 1974 syntyneet Luokka:Amerikanjuutalaiset Luokka:Elävät henkilöt
Henanin museo

Henanin museo () on Zhengzhoun kaupungissa Kiinassa sijaitseva taide- ja historiamuseo. Museo perustettiin alun perin vuonna 1927 ja on toiminut nykyisissä tiloissaan 1990-luvun loppupuolelta. Vuonna 1997 siihen liitettiin Zhongyuanin kivikaiverrusten museo. Museon kokoelmissa on vuonna 2024 yli 170 000 esinettä. Henanin museo on yksi Kiinan vanhimpia museoita. == Lähteet == == Aiheesta muualla == Luokka:Kiinan museot Luokka:Henan
Lammijärvi (Somero)

Lammijärvi on Paimionjoen vesistöön kuuluva pieni metsäjärvi Someron Ollilan kylässä. Järven pinta ala on 8,824 hehtaaria, rantaviivan pituus 1,27 kilometriä ja korkeus merenpinnasta 110,4 metriä. Järvi kuuluu Paimionjoen sivujoen Jaatilanjoen valuma-alueeseen, ja on Jaatilanjoen valuma-alueen järvistä suurin. Sen lasku-uomana on Jaatilanjoen latvahaaraan Katjokeen laskeva Lammijärvenoja. Someron kaupungilla on Lammijärven rannassa uimaranta. ==Lähteet== ==Aiheesta muualla== * luokka:Someron järvet Luokka:Paimionjoen vesistö
Vilho Turunen

Vilho Turunen (16. joulukuuta 1923 Polvijärvi – 8. helmikuuta 1973 Joensuu) oli suomalainen poliitikko. Turunen valittiin kansanedustajaksi Kuopion läänin itäisestä vaalipiiristä ja hän oli eduskunnassa yhden kauden 1958–1962, ensin Sosialidemokraattisen opposition 1958–1959 ja sitten Työväen ja pienviljelijäin sosialidemokraattisen liiton eduskuntaryhmässä 1959–1962. Turunen työskenteli SDP:n sihteerinä Kuopion läänin itäisessä piirijärjestössä 1951–1958, Joensuun piirin sosialidemokraattisen nuorisojärjestön sihteerinä, TPSL:n puoluesihteerinä 1962–1963, Metsäalan työeläkekassan tarkastajana 1963–1968 ja Maaseututyöväen liiton asiamiehenä 1963–1973. Turunen osallistui kunnallispolitiikkaan Joensuun kaupunginvaltuustossa ja -hallituksessa. Hän oli myös kaupunginjohtajan varamies. ==Lähteet== * Luokka:Kansanedustajat Luokka:Joensuun kaupunginvaltuutetut Luokka:Suomen Sosialidemokraattisen Puolueen poliitikot Luokka:TPSL:n puoluesihteerit Luokka:Työväen ja pienviljelijäin sosialidemokraattisen liiton poliitikot Luokka:Pohjois- Karjalan vaalipiiri Luokka:Vuonna 1923 syntyneet Luokka:Vuonna 1973 kuolleet
Jääkiekon D-sarjan maailmanmestaruuskilpailut

Jääkiekon D-sarjan maailmanmestaruuskilpailut pelattiin vuosina 1987–2000, jonka jälkeen sen korvasi jääkiekon 3. divisioonan maailmanmestaruuskilpailut. == Voittajat == Vuosi Nousija C-sarjaan Isäntämaa 1987 1989 1990 1996 1997 1998 1999 2000 *
Jääkiekon B-sarjan maailmanmestaruuskilpailut

Jääkiekon B-sarjan maailmanmestaruuskilpailut pelattiin vuosina 1951–2000, jonka jälkeen sen korvasi jääkiekon 1. divisioonan maailmanmestaruuskilpailut. == Voittajat == Vuosi Voittaja Putoajat C-sarjaan Isäntämaa 1951 1952 1953 1955 1956 Itä-Saksa 1959 1961 1962 1963 1964 1965 1966 1967 1968 - 1969 1970 1971 1972 1973 1974 1975 ei putoajia 1976 1977 1978 1979 1981 1982 1983 1985 1986 1987 1989 1990 1991 ei putoajaa 1992 1993 1994 1995 1996 1997 1998 1999 2000 ei ollut Vuosien 1964 ja 1968 kilpailut kuuluivat olympiakisoihin ja olivat virallisesti alemman loppusarjan (sijat 9.-16.) kamppailuja. Näissä kisoissa ei pelattu noususta tai putoamisesta. *
Lammijärvi

Lammijärvi on usean, yleensä pienehkön järven nimi Suomessa. Näitä ovat muiden muassa: * Lammijärvi, myös Lamminjärvi, järvi Eurassa * Lammijärvi, järvi Sastamalan Keikyässä * Lammijärvi, järvi Sastamalassa Kiikan Vehkakorvessa * Lammijärvi, järvi Sastamalan Kiikan Munkinmaalla * Lammijärvi, järvi Muurlassa Salossa * Lammijärvi, järvi Somerolla * Lammijärvi, kuivatettu järvi Euran ja Eurajoen rajalla ==Katso myös== * Lamminjärvi * Lammenjärvi * Lampijärvi * Lampinjärvi Luokka:Järvien täsmennyssivut
Farah Khan

Farah Khan (s. 9. tammikuuta 1965 Bombay, Maharashtra, Intia) on intialainen koreografi, elokuvaohjaaja ja -tuottaja. Hänet tunnetaan parhaiten työstään Bollywood-elokuvissa. Khan on ohjannut muun muassa suositun elokuvan Om Shanti Om (2007). == Filmografia == === Koreografi === Vuosi Elokuva Muuta 1992 Jo Jeeta Wohi Sikandar Angaar 1993 Kabhi Haan Kabhi Naa Waqt Hamara Hai Pehla Nasha Chandra Mukhi 1942: A Love Story 1994 Aatish: Feel the Fire 1995 Zamaana Deewana Oh Darling! Yeh Hai India Aazmayish Takkar Hum Dono Barsaat Dilwale Dulhania Le Jayenge Ram Shastra 1996 English Babu Desi Mem 1997 Virasat Border Iruvar Yeshwant Dil To Pagal Hai 1998 Keemat: They Are Back Duplicate Jab Pyaar Kisise Hota Hai Angaaray Dil Se Kuch Kuch Hota Hai Jhooth Bole Kauwa Kaate Minsara Kanavu 1999 Sirf Tum Laawaris Silsila Hai Pyar Ka Sarfarosh Hote Hote Pyar Ho Gaya Baadshah Mast 2000 Alaipayuthey Mela Kaho Naa… Pyaar Hai Phir Bhi Dil Hai Hindustani Pukar Hum To Mohabbat Karega Josh Har Dil Jo Pyar Karega… Fiza 2001 Dil Chahta Hai Monsoon Wedding Asoka K3G – Ilon päiviä, surun päiviä One 2 Ka 4 2002 Hum Tumhare Hain Sanam Maine Dil Tujhko Diya Shakti: The Power Kya Yehi Pyaar Hai Tumko Na Bhool Paayenge Yeh Dil Aashiqanaa Koi Mere Dil Se Poochhe Santosham 2003 Confidence Yhdysvaltalainen elokuva Armaan Supari Koi… Mil Gaya Wonderland Murders Yhdysvaltalainen elokuva Kal Ho Naa Ho Chalte Chalte 2004 Main Hoon Na Mujhse Shaadi Karogi Turhuuden turuilla Yhdysvaltalainen elokuva 2005 Kaal Paheli Perhaps Love Kiinalainen elokuva Bluffmaster! Maine Pyaar Kyun Kiya 2006 Krrish Yun Hota Toh Kya Hota Kabhi Alvida Naa Kehna Baabul Jaan-E-Mann Don Zindaggi Rocks Heyy Babyy 2007 Marigold Om Shanti Om My Name Is Anthony Gonsalves Welcome 2008 Dostana 2009 Billu Main Aur Mrs Khanna Blue 2010 My Name Is Khan Dabangg Tees Maar Khan 2011 Delhi Belly 2012 Housefull 2 Nanban Student of the Year Dabangg 2 2013 Yeh Jawaani Hai Deewani Chennai Express Himmatwala 2014 Happy New Year 2015 Dilwale 2017 Kung Fu Yoga 2018 Dhadak Veere Di Wedding 2019 Housefull 4 Student of the Year 2 2020 Dil Bechara 99 Songs === Ohjaaja === Vuosi Elokuva 2004 Main Hoon Na 2007 Om Shanti Om 2010 Tees Maar Khan 2014 Happy New Year === Tuottaja === Vuosi Elokuva 2010 Tees Maar Khan 2012 Joker 2020 Mrs. Serial Killer === Käsikirjoittaja === Vuosi Elokuva 2004 Main Hoon Na 2007 Om Shanti Om 2014 Happy New Year == Lähteet == == Aiheesta muualla == * * Luokka:Intialaiset elokuvaohjaajat Luokka:Intialaiset koreografit Luokka:Vuonna 1965 syntyneet Luokka:Elävät henkilöt
Koadjuuttorisota

Koadjuuttorisota oli Vanhalla-Liivinmaalla vuosina 1556–1557 käyty sisällissota. Sodan osapuolina olivat puolalaismielinen Riian arkkipiispa ja tätä vastustanut Liivinmaan ritarikunta. Sota päättyi Puolan sekaantumiseen sotaan ja Posvolissa vuonna 1557 solmittuun puolustus- ja hyökkäysliittoon. ==Tausta== Riian arkkipiispana toimi ennen sotaa maakreivi Wilhelm, jolla oli läheiset suhteet veljeensä, Preussia johtaneeseen Albrektiin ja serkkuunsa Puolan kuninkaaseen Sigismund II:een. Wilhelm oli lisäksi koonnut ympärilleen puolalaispuolueen, jota hän aikoi käyttää noustakseen Vanhan-Liivinmaan johtoon. Lähentääkseen suhteita Puolaan Wilhelm valitsi koadjuuttorikseen Mecklenburgin herttuan Kristoferin.Niitemaa ja Hovi 1991, s. 162 Lisäksi hän solmi suhteet ritarikunnan puolalaismieliseen maamarsalkkaan Jaspar Münsteriin, joka pyrki puolestaan ritarikunnan koadjuuttoriksi. Münsterin sijaan ritarikunta valitsi kuitenkin koadjuuttorikseen puolalaisvastaisen Wilhelm von Fürstenbergin.Niitemaa ja Hovi 1991, s. 163 ==Sota== Kun ritarikunnalle oli paljastunut puolalaismielisten valtapyrkimykset, se hyökkäsi Riian arkkihiippakuntaan ja valtasi kaikki alueen linnat. Myös itse arkkipiispa ja hänen koadjuuttorinsa jäivät vangeiksi. Tapahtumien seurauksena Puola keskitti runsaasti joukkoja rajalle ja pakotti näin ritarikunnan kanssaan neuvotteluihin.Zetterberg 2007, s. 159 Neuvotteluihin lähti ritarikunnan Fürstenberg, joka oli tällä välin valittu maamestariksi.Niitemaa ja Hovi 1991, s. 163 ==Seuraukset== Puolalaiset ja ritarikunta solmivat sodan päättäneen sopimuksen Posvolissa syyskuussa 1557. Sopimuksen mukaan Riian arkkipiispa ja hänen koadjuuttorinsa palautettiin virkoihinsa ja ritarikunnan oli pakko solmia hyökkäys- ja puolustusliitto Puolan kanssa. Liiton oli määrä tulla voimaan Puolan ja Venäjän välisen välirauhansopimuksen rauettua viiden vuoden kuluttua. Posvolin sopimus lisäsi merkittävästi puolalaisten vaikutusvaltaa Liivinmaalla, mutta se ei tarjonnut suojaa ulkoista hyökkäystä vastaan. Venäjä hyökkäsikin maahan vuoden kuluttua ja aloitti Vanhan- Liivinmaan hajoamiseen johtaneen Liivinmaan sodan. ==Lähteet== * * ===Viitteet=== == Aiheesta muualla == * The coadjutor conflict in Livonia Luokka:1500-luvun sodat Luokka:Baltian historia Luokka:1550-luku
Erkki Harju

Erkki Juhani Harju (29. maaliskuuta 1942 Tampere – 29. maaliskuuta 2011 Lempäälä) oli suomalainen jääkiekkoilija. Hän voitti urallaan kolme Suomen mestaruutta.Kuolleet, Helsingin Sanomat 22.6.2011 sivu C 7 Artikkelin verkkoversio Harju pelasi Tampereen Ilveksessä yhden ottelun SM-sarjakaudella 1959–1960, viisi ottelua kaudella 1960–1961 ja kuului kaksi seuraavaa kautta Ilveksen vakiokokoonpanoon. Sen jälkeen hän pelasi Porin Karhuissa kaksi kautta ja vielä kauden 1965–1966 Ilveksessä. Kaikkiaan hän pelasi SM-sarjassa 90 ottelua, joissa hän teki 50 maalia, antoi 30 maalisyöttöä ja istui jäähyllä 40 minuuttia. Jääkiekkouran jälkeen hän työskenteli kirjapainoalalla Tampereella myynnin ja myyntijohdon parissa sekä ennen eläkkeelle jäämistään konsulttina. Erkki Harjun veli Matti oli myös jääkiekkoilija.Leinonen, Kimmo: Koulukadun Sankarit, Tampereen jääkiekkoilun historia 1928–1965. Apali, 2014. ISBN 978-952-5877-38-0. (s. 162) == Ura ja saavutukset == * Kausi 1959–1960 Ilves, 1 ottelu. * Kausi 1960–1961 Ilves, 5 ottelua. * Kausi 1961–1962 Ilves, Suomen mestaruus. * Kausi 1962–1963 Ilves, pronssia. * Kausi 1963–1964 Porin Karhut. * Kausi 1964–1965 Porin Karhut, Suomen mestaruus ja Porin Karhujen paras pistemies. * Kausi 1965–1966 Ilves, Suomen mestaruus. == Lähteet == Luokka:Suomalaiset jääkiekkoilijat Luokka:Vuonna 1942 syntyneet Luokka:Vuonna 2011 kuolleet
Zemaryalai Tarzi

Zemaryalai Tarzi (9. heinäkuuta 1939 Kabul, Afganistan – 19. heinäkuuta 2024 Strasbourg, Ranska) oli kansainvälisesti tunnettu arkeologi, joka oli kotoisin Afganistanista. Professori Tarzi suoritti opintonsa professori Daniel Schlumbergerin ohjauksessa. Tarzilla oli kolme tohtorin arvoa. Hän johti vuosina 1973–1979 Afghanistanin historiallisten muistomerkkien tutkimuksen ja säilytyksen virastoa sekä Kabulin Arkeologista tutkimuslaitosta. Tarzi lähti maanpakoon Ranskaan vuonna 1979, jossa hänestä tuli Strasbourgin yliopiston Itäisen arkeologian professori.Biography of Zemaryalai Tarzi , The Afghan Magazine Tarzi johti myöhemmin kaivauksia Bamiyanin Buddha-patsaiden tuhopaikalla ja Haddassa Itä-Afganistanissa Tape Shotorissa ja Tape Tope Kalanissa. Hän johti Ranskan arkeologisia tutkimuksia ja kaivauksia Bamiyanissa. Tarzi oli keskeinen henkilö dokumenttielokuvassa The Giant Buddhas. Talibanien tuhottua Bamyanin Buddhat sveitsiläinen elokuvantekijä Christian Frei uskaltautui Afghanistaniin Bamiyanin laaksoon Tarzin kanssa saadakseen käsityksen tuhosta ja tutkiakseen legendaaristen patsaiden historiaa. Professori Tarzi kirjoitti kuutisenkymmentä artikkelia ja kirjaa. Hän oli myös Kaliforniassa San Rafaelissa sijaitsevan Afganistanin arkeologian suojeluyhdistyksen Association for the Protection of Afghan Archaeology, Inc. (APAA) puheenjohtaja. ==Lähteet== ==Aiheesta muualla== *Association for the Protection of Afghan Archaeology, Inc. Luokka:Afganistanilaiset tieteilijät Luokka:Arkeologit Luokka:Vuonna 1939 syntyneet Luokka:Vuonna 2024 kuolleet
Marcus Vinicius

Marcus Vinicius oli roomalainen poliitikko. Hän oli naimisissa keisari Caligulan siskon Julia Livillan kanssa. Viniciuksen isän isä, jonka nimi myös oli Marcus Vinicius, kuului ritarisäätyyn ja oli kotoisin Campaniasta. Hänestä tuli keisari Augustuksen hyvä ystävä ja hänet tunnettiin erinomaisena sotilaana. Hän toimi muun muassa vuoden 19 eaa. konsulina (suffectus) ja hänelle myönnettiin ornamenta triumphalia. Viniciuksen isä Lucius Vinicius oli vuoden 2 jaa. konsuli, muttei ansioitunut sotilaana. Hänet tunnettiin kuitenkin oraattorina ja kirjallisuuden ystävänä.Barrett s. 33–34 Marcus Vinicius oli myös kiinnostunut kirjallisuudesta ja hän oli historioitsija Velleius Paterculuksen sponsori. Vinicius oli vuoden 30 konsuli. Lucius Annius Vinicianus oli ehkä Viniciuksen siskonpoika.Barrett s. 108 Caligulan murhan jälkeen Vinicius oli yksi potentiaalinen ehdokas hänen seuraajakseen eikä ole täyttä varmuutta mikä rooli Viniciuksella oli Caligulan murhan takana olleessa salaliitossa.Barrett s. 174 == Lähteet == * === Viitteet === Luokka:Roomalaiset poliitikot
Cedric Hardwicke

Cedric Hardwicke (19. helmikuuta 1893 Stourbridge, Worcester Englanti – 6. elokuuta 1964 New York, New York, Yhdysvallat) oli brittiläinen näyttelijä. Hän opiskeli näyttelemistä Royal Academy of Dramatic Artissa. Hardwicke näytteli pääasiassa teatterissa ja ystävystyi näytelmäkirjailija George Bernard Shaw'n kanssa, jonka useissa näytelmissä hän esiintyi 1920- ja 1930-luvuilla. Hardwicke lyötiin ansioistaan näyttelijänä ritariksi 1934. Tilaisuudessa huonokuuloinen kuningas Yrjö V käytti Hardwickestä nimeä Sir Samuel Pickwick, koska oli kuullut tämän nimen väärin. Hardwicken ensimmäinen elokuva Yhdysvalloissa oli vuonna 1935 valmistunut Elämän uhkapeli. Yhdysvalloissa hän näytteli sekä suurtuotannoissa ja erityisesti loppuaikoinaan taloudellisten syiden pakottamana myös satunnaisissa rooleissa pienemmissä elokuvissa. Broadwaylla Hardwicke näytteli muun muassa vuonna 1960 näytelmässä A Majority of One. Hardwicke on saanut tähden Hollywood Walk of Famelle. Hän kirjoitti kaksi omaelämäkertateosta, joista jälkimmäinen, A Victorian in Orbit, ilmestyi 1961. == Valikoitu filmografia == * Elämän uhkapeli (Becky Sharp, 1935) * Notre Damen kellonsoittaja (Hunchback of Notre Dame, 1939) * Wilson (1944) * Dorian Grayn muotokuva (The Picture of Dorian Gray, 1945) * Köysi (Rope, 1948) * Maailmojen sota (The War of the Worlds, 1953) * Maailman ympäri 80 päivässä (Around the World in 80 Days, 1956) * Kymmenen käskyä (The Ten Commandments, 1956) == Lähteet == Luokka:Englantilaiset teatterinäyttelijät Luokka:Hollywood Walk of Fame Luokka:Vuonna 1893 syntyneet Luokka:Vuonna 1964 kuolleet
Jääkiekon C-sarjan maailmanmestaruuskilpailut

Jääkiekon C-sarjan maailmanmestaruuskilpailut pelattiin vuosina 1961–2000, jonka jälkeen sen korvasi jääkiekon 2. divisioonan maailmanmestaruuskilpailut. == Nousijat ja putoajat == Vuosi Nousija B-sarjaan Putoaja D-sarjaan Isäntämaa 1961 1963 1966 1967 1969 1970 1971 1972 1973 1974 1975 1976 1977 1978 1979 1981 1982 1983 1985 1986 1987 Bulgaria säilyi, kun Romania pudottautui vapaaehtoisesti 1989 1990 1991 1992 (A-lohko) (B-lohko) 1993 1994 1995 (C1-sarja) (C2-sarja) 1996 1997 1998 1999 2000 1.divisioonaan == Lähteet == *
Roman Karmen

Roman Lazarevitš Karmen () (16. marraskuuta 1906 Odessa – 28. huhtikuuta 1978 Moskova Neuvostoliitto) oli neuvostoliittolainen sotakuvaaja ja elokuvaohjaaja, joka luetaan dokumenttielokuvan suurten tekijöiden joukkoon. Kriitikot ovat kiinnittäneet huomiota hänen töittensä propagandistisuuteen ja jopa pitäneet häntä Leni Riefenstahlin neuvostoversiona. Elokuva Granada, Granada, Granada (1937) syntyi Karmenin osallistuessa Espanjan sisällissotaan. Myöhemmin hän laajensi elokuvaa yhdessä kirjailija Konstantin Simonovin kanssa. Läpi teräsmyrskyn (1965) on näkemys toisesta maailmansodasta Neuvostoliiton näkökulmasta. Karmenin viimeiseksi itse ohjaamaksi dokumentiksi jäi Corvalanin sydän vuodelta 1975. Se kertoo Chilen sotilasvallankaappauksesta 1973 kommunistipoliitikko Luis Corvalánin ja tämän pojan näkökulmasta. Roman Karmen palasi aiheeseen nuorten dokumentaristien sparraajana elokuvassa Yö Chilen yllä (1977). ==Lähteet== ==Aiheesta muualla== * Trung Gia conference, Vietnam, 4.7.1954 Kaksi Roman Karmenin kuvaa, Ranskan puolustusministeriön arkisto (ECPAD) * Cindy Cao: Sous l’œil d’un cinéaste soviétique, Archive.org * Filmografia * Täydellinen filmografia Luokka:Sotakuvaajat Luokka:Sosialistisen työn sankarit Luokka:Vuonna 1906 syntyneet Luokka:Vuonna 1978 kuolleet Luokka:Neuvostoliittolaiset elokuvaohjaajat
HMS B.1

HMS B.1 oli Britannian kuninkaallisen laivaston B-luokan sukellusvene. Alusta kutsuttiin alun perin nimellä HMS A.14, mutta se nimettiin valmistuessaan uudelleen B-luokan ensimmäiseksi alukseksi. == Valmistus == Alus tilattiin 24. maaliskuuta 1904 osana vuosien 1903-1904 laivasto-ohjelmaa Vickers, Sons & Maximiltä Barrow-in-Furnessista. Alus laskettiin vesille 25. lokakuuta 1904 ja valmistui 16. huhtikuuta 1905.Akermann, Paul s. 123 Aluksen voimanlähteenä oli Vickersin valmistama 16-sylinterinen dieselmoottori. == Palvelus == Alus oli ensimmäisen maailmansodan sotatoimiin sopimaton ja se siirrettiin Portsmouthiin koulutuskäyttöön, missä tehtävässä se oli vuoteen 1916 saakka. Se myytiin romutettavaksi 1921.Akermann, Paul s. 125 == Lähteet == * * * * * === Viitteet === Luokka:Kuninkaallisen laivaston B-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan sukellusveneet
Kulttuurišokki

Kulttuurišokki tarkoittaa ihmisen vaikeutta sopeutua vieraaseen kulttuuriin. Siihen liittyvät oireet voivat olla psyykkisiä ja fyysisiä, voimakkuudeltaan eriasteisia ja jokainen kokee sen eri tavoin. Kulttuurišokkiin liittyvien tuntemusten voimakkuus riippuu omasta henkisestä kapasiteetista, oman ja kohdattavan kulttuurin erilaisuudesta sekä aiemmista kokemuksista. Termin määritteli ensimmäistä kertaa antropologi Kalervo Oberg 1950-luvulla. ==Kulttuurišokin vaiheet== Kulttuurišokkiin on määritelty neljä eri vaihetta: # Kuherruskuukausi: Uuteen kulttuuriin saavuttaessa innostus nähdä ja kokea kaikki ulkopuolisen tarkkailijan silmin. Vieras kulttuuri nähdään hyvässä valossa huomaamatta sen huonoja puolia. # Šokin kynnysvaihe: Pienet asiat alkavat ärsyttää ja uuden kulttuurin huonot puolet ja käytännön ongelmat tulevat esiin. Väsymys, masennus ja koti-ikävä ovat tämän vaiheen yleisiä oireita. # Sopeutuminen: Vähittäinen oppiminen, toimeentuleminen erilaisissa tilanteissa ja ymmärrys toimintatapojen syistä auttavat sopeutumaan uuteen kulttuuriin. Olo alkaa tuntua kotoisammalta ja kommunikaatio-ongelmat vähenevät. Yleinen uudesta kulttuurista johtuva stressi vähenee. # Paluušokki: Paluu omaan kulttuuriin voi aiheuttaa suuremman šokin kuin kulttuurišokki vieraassa kulttuurissa. Uudelleensopeutuminen omaan kulttuuriin voi viedä aikaa vieraassa kulttuurissa kertyneiden kokemusten ja mahdollisesti muuttuneen omakuvan vuoksi. ==Katso myös== *Pariisin syndrooma ==Lähteet== ==Aiheesta muualla== *Kulttuurishokki-juttusarja antropologisessa verkkomediassa, AntroBlogissa. *Kulttuurishokki-kolumni Kepa-lehdessä . Marko Lehto. * Pakolaisleirit ovat kulttuurishokki Pakistanin naisille. Maailma.net. * Kokemuksia kulttuurishokista . Blogi. Luokka:Kulttuuriantropologia Luokka:Sosiaalipsykologia Luokka:Kulttuurisosiologia
Berliinin egyptiläinen museo

Berliinin egyptiläinen museo () on Egypti-aiheinen museo Saksan pääkaupungissa Berliinissä. Suurin osa museon aarteista on peräisin Preussin kuninkaiden kokoelmista. Toisen maailmansodan aikana museo vahingoittui pahasti ja sodan päätyttyä kokoelma oli jakautuneena Itä- ja Länsi-Berliinin puolelle. Yhdistynyt kokoelma on vuodesta 2009 lähtien jälleen ollut esillä Museosaaren Neues Museumissa, kuten jo 1800-luvulla. == Aiheesta muualla == Luokka:Arkeologiset museot Luokka:Berliinin museot Luokka:Egyptologia
Elementtitalo

Elementtitalo on kerros- tai pientalo, joka rakennetaan yhdistelemällä talotehtaalla valmistettuja rakennuselementtejä toisiinsa. Elementtitalon pystyttäminen on huomattavasti nopeampaa kuin niin sanottu paikalla rakentaminen. Elementtitalojen rakentaminen perustuu esivalmistettujen rakennuselementtien käyttöön rakennuspaikalla. Elementtirakentamisessa pyritään säästämään kustannuksia käyttämällä erityyppisiä tehdasvalmisteisia rakennuselementtejä, esimerkiksi ovia, portaita, seinäpaneeleita, kattoelementtejä tai kokonaisia huoneita. Elementtirakentamisen suurin etu on hinta. Elementtejä kyetään valmistamaan massatuotantona nopeasti ja halvalla. Jos kallispalkkaiset ammattitaitoiset työntekijät rakentaisivat rakennustyömaalla vastaavan talon, se tulisi huomattavasti kalliimmaksi. Lisäksi monien nykyaikaisten rakennusosien valmistukseen tarvitaan koneita ja laitteita, joita ei ole taloudellisesti kannattavaa siirtää jatkuvasti työmaalta toiselle. Materiaalikustannuksissa ja kokoonpanoajassa saavutetaan huomattavia säästöjä sijoittamalla esivalmistus tehtaalle. Lisäksi rakennusosien standardointi mahdollistaa sen, että valmistus tapahtuu siellä, missä raaka-aineet ovat edullisimpia. Esivalmistettuja rakennuselementtejä on käytetty jo vuosisatojen ajan, esimerkiksi tiiliä ja hirsiä. Nykyisenkaltainen elementtirakentaminen sai kuitenkin alkunsa vasta 1900-luvun alussa, kun rakennuselementtejä voitiin alkaa kuljettaa rakennuspaikoille kuorma-autoilla. Ensimmäisen maailmansodan jälkeen massiivisempien rakennuselementtien esivalmistus kehittyi Yhdysvalloissa, Neuvostoliitossa ja Länsi-Euroopassa. Suomessa siirryttiin 1960-luvulla betonielementeistä koottujen kerrostalojen rakentamiseen. Elementtitaloja suunnitelleissa arkkitehtitoimistoissa työskenteleviä ohjeistettiin tuolloin, ettei talojen tarvitse olla kestäviä, koska ne puretaan 30 vuoden kuluttua purkutyötä varten erikseen valmistettavilla jättimäisillä leikkureilla. Suomen ensimmäinen huomattava rakennus, jonka rakentamisessa käytettiin elementtitekniikkaa, oli vuonna 1957 valmistunut Helsingin yliopiston Porthania. Ensimmäinen lähiö, jonka rakentamisessa käytettiin järjestelmällisesti elementtitekniikkaa, oli 1960-luvun alkupuolella rakennettu Helsingin Pihlajamäki. Elementtikerrostaloja on rakennettu paljon myös entisen Neuvostoliiton alueilla, etenkin Venäjällä. Neuvostoliitossa 1950–1960-luvuilla rakennettuja elementtitaloja kutsutaan hruštšovkaksi. Hruštšovkia on asuinkäytössä edelleen hyvin paljon ja niitä löytyy jokaisesta Venäjän kaupungista. == Lähteet == Luokka:Talotyypit
HMS Alert (1856)

HMS Alert oli Britannian kuninkaallisen laivaston vuonna 1858 vesillelaskettu 17-tykkinen Cruizer-luokan potkurisluuppi viktoriaanisessa laivastossa. Alus tuli tunnetuksi arktisen alueen tutkimusmatkoistaan, joiden aikana se saavutti vuonna 1876 82 astetta pohjoista leveyttä. Alus romutettiin vuonna 1894. == Valmistus == Puiset Cruizer-luokan sluupit oli suunniteltu lordi John Hayn ohjauksessa, ja hänen johtamansa komitean lakkauttamisen jälkeen työnohjausta jatkoi laivaston rakennustöiden valvoja Sir Baldwin Walker. Alus tilattiin saman aikaisesti sisaraluksensa HMS Falconin kanssa 2. huhtikuuta 1853. Sen köli laskettiin tammikuussa 1853 Pembroken laivastontelakalla. Alus varustettiin Chathamissa kaksi sylinterisellä höyrykoneella, jonka toimitti Ravenhill and Salkeld. Höyrykone maksoi 6 052 puntaa, ja se tuotti 383 hevosvoimaa. Koneisto oli kytketty yhteen akseliin, joka liikutti alusta maksimissaan 8,8 solmun nopeudella. Alus oli lisäksi varustettu prikitakilalla.Lyon & Winfield s. 213–215 Alert varustettiin uudelle moottorilla vuonna 1875, jolloin siihen asennettiin R. & W. Hawthornin kaksisylinterinen 60 nhp:n compoundhöyrykone. Korkeapainesylinteri oli 25 tuumaa läpimitaltaan, ja matalapainesylinteri oli 48-tuumainen. Iskunpituus oli 18 tuumaa. Koeajoissa aluksen nopeus oli 7,684 solmua, jolloin se tuotti 312 hevosvoimaa. Samalla alus vahvistettiin kulkemaan jäissä, mikä kasvatti sen uppouman 1 240 tonniin. Alus teki vuosina 1875–1876 HMS Discoveryn kanssa arktisen tutkimusmatkan, jolloin sen päällikkönä oli George Nares.Lyon & Winfield s. 215 Alus luovutettiin vuonna 1878 tutkimuskäyttöön, ja se lainattiin vuonna 1884 American Research Societylle. == Lähteet == * === Viitteet === == Aiheesta muualla == Luokka:Kuninkaallisen laivaston sotalaivat
Johannes Valmari

Johannes Valmari (14. kesäkuuta 1883 Kemi – 12. elokuuta 1939 Helsinki) oli suomalainen kemisti ja Helsingin yliopiston professori.Professori Johannes Valmari kuollut, Helsingin Sanomat, 13.08.1939, nro 215, s. 6, Kansalliskirjaston digitaaliset aineistotProf. Johannes Valmari, Aamulehti, 13.08.1939, nro 215, s. 5, Kansalliskirjaston digitaaliset aineistot. Viitattu 21.07.2024 Valmarin vanhemmat olivat maanviljelijä Juho Valmari ja Elsa Matilda Vaara. Hän valmistui kemisti-insinööriksi Polyteknillisestä opistosta vuonna 1906 ja toimi sitten kemian opettajana Helsingin teollisuuskoulussa vuoteen 1910 saakka. Filosofian kandidaatin tutkinnon Valmari suoritti 1908 ja filosofian lisensiaatin tutkinnon vuonna 1912. Hän toimi maanviljelystaloudellisen koelaitoksen assistenttina vuodesta 1908 vuoteen 1918 ja 1919–1932 laitoksen maanviljelyskemian ja -fysiikan osaston johtajana. Vuonna 1919 Valmarista tuli myös saman alan vt. professori Helsingin yliopistoon. Vakinaisen viran hän sai vuonna 1923. Hän toimi yliopiston maatalous-metsätieteellisen tiedekunnan dekaanina 1924–1934. Valmari oli 1916–1927 Oy Tiensuun toimitusjohtajana ja 1917–1918 elintarvehallituksen osastonjohtajana ja Teknillisen Aikakauslehden päätoimittajana. Valmarin laaja kirjallinen tuotanto käsitteli lähinnä kemian, kemian teknologian ja naanviljelyskemian kysymyksiä. Valmari julkaisi tieteellisten tutkimusten ohella alansa kirjoja sekä artikkeleita sanoma- ja aikakauslehdissä. Hän toimi monien valtiollisten komiteoiden jäsenenä ja oli valtion maanviljelyskemiallisen laboratorion johtokunnan puheenjohtaja vuodesta 1924. Valmari kehitti E. S. Tomulan kanssa ns. kotkafosfaatin, jota valmistettiin valtion omistamilla superfosfaattitehtailla Kotkassa. Hän sai mainetta myös keksimänsä ravintosuolaliuoksen vuoksi. Joulukuussa 1933 Valmari laati maataloustieteellisen tiedekunnan ylioppilaille kirjoituskilpailun, jonka erikoiset aiheet herättivät keskustelua. Kilpailu ei kuulunut yliopiston opetusohjelmaan vaan Valmari kertoi laatineensa sen kehittääkseen ylioppilaiden ajattelukykyä. Keskustelua herättivät myös Valmarin maataloukemiallisen laitokseen kirjastoon tekemät kirjahankinnat ja niiden tarpeellisuus.Kaikkea sitä pitää tietää, ennenkuin agronoomiksi päästään. "Rakkaus ei ole peruna" - prof. Valmarin antamia kirjoituskilpailuaiheita, Suomen Sosialidemokraatti, 24.01.1934, nro 22, s. 1, Kansalliskirjaston digitaaliset aineistot Valmarin puoliso vuodesta 1905 oli Saima Johannes Latvala. Johannes Valmarin vanhempi veli Otto Valmari toimi 1920- ja 1930-luvuilla Elannon johtajana Helsingissä. Valmarin sisar Olga oli naimisissa Virossa syntyneen eversti ja vaihtoehtolääkäri Hans Kalmin kanssa. Johannes Valmari kuoli Helsingissä Mehiläisen sairaalassa elokuussa 1939 pitkän sairauden jälkeen. == Lähteet == * Sivu 804. == Viitteet == Luokka:Suomalaiset maataloustieteilijät Luokka:Helsingin yliopiston professorit Luokka:Vuonna 1883 syntyneet Luokka:Vuonna 1939 kuolleet Luokka:Suomalaiset professorit
Matthew Goode

Matthew William Goode (s. 3. huhtikuuta 1978 Exeter, Englanti) on englantilainen näyttelijä, joka tunnetaan parhaiten elokuvista Match Point, Amor yllättää, Watchmen, Brideshead Revisited – mennyt maailma, The Imitation Game ja A Single Man, jossa hän näyttelee muun muassa Colin Firthin ja Julianne Mooren rinnalla. Goode on naimisissa Sophie Dymoken kanssa ja heillä on kolme lasta. == Valikoitu filmografia == ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2004 Chasing Liberty - vapautta etsimässä Chasing Liberty Ben Calder 2005 Match Point Match Point Tom Hewett 2005 Amor yllättää Imagine Me & You Heck 2009 Watchmen Watchmen Adrian Veidt / Ozymandias 2009 Brideshead Revisited – mennyt maailma Brideshead Revisited Charles Ryder 2009 A Single Man A Single Man Jim 2010 Karkausvuosi Leap Year Declan O'Callaghan 2011 Burning Man Burning Man Tom 2013 Belle Belle Sir John Lindsay 2013 Stoker Stoker Charles Stoker 2014 The Imitation Game The Imitation Game Hugh Alexander 2015 Pressure Pressure Peter Mitchell 2015 Self/less Self/less Tri. Jensen/Albright 2018 Kirjallinen piiri perunankuoripaistoksen ystäville The Guernsey Literary and Potato Peel Pie Society Sidney Stark 2019 Downton Abbey Downton Abbey Henry Talbot 2021 The King’s Man The King’s Man Captain Morton / The Shepherd ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 2013 Murtuva maailma Dancing on the Edge Stanley Mitchell 5 jaksoa 2013 Pemberleyn kartanon tragedia Death Comes to Pemberley George Wickham 3 jaksoa 2014–2015 Downton Abbey Downton Abbey Henry Talbot 7 jaksoa 2014–2015 The Good Wife The Good Wife Finley "Finn" Polmar 28 jaksoa 2017 The Crown The Crown Tony Armstrong-Jones 3 jaksoa 2018 Syyttömyyden taakka Ordeal by Innocence Philip Durrant 3 jaksoa 2018–2022 A Discovery of Witches A Discovery of Witches Matthew Clairmont 25 jaksoa == Lähteet == == Aiheesta muualla == * * Luokka:Englantilaiset näyttelijät Luokka:Vuonna 1978 syntyneet Luokka:Elävät henkilöt
Suomalaiset etunimet Aadasta Yrjöön

Suomalaiset etunimet Aadasta Yrjöön on Anne Saarikallen ja Johanna Suomalaisen vuonna 2007 julkaisema kirja suomalaisista etunimistä. Teoksen on kustantanut Gummerus. Kirjassa on yli 2 000 nimiartikkelia, ja nimistä mainitaan myös eri muunnokset ja kirjoitusasut. Nimistä kerrotaan lyhyesti niiden alkuperä ja historia sekä suosion kehitys ja huippukohdat eri vuosikymmeninä. Artikkeleissa mainitaan nimipäivä, jos nimi on suomalaisessa nimipäiväkalenterissa. Artikkelien lopussa on luetteloita nimien lempinimistä ja tunnetuista suomalaisista kantajista. Naisten ja miesten nimet käsitellään eri osioissa. Kirjan kannet on suunnitellut Jani Pulkka. == Katso myös == * Eemu, Ukri, Amelie: 2000 kaunista ja harvinaista etunimeä == Lähteet == Luokka:Kirjat etunimistä Luokka:Kirjat suomen kielestä Luokka:Suomalaiset tietokirjat Luokka:Vuoden 2007 kirjat
Andrew J. Feustel

Andrew J. (Drew) Feustel (s. 25. elokuuta 1965 Lancaster, Pennsylvania) on geofyysikko ja NASAn astronautti. Toukokuussa 2009 hän osallistui ensimmäiselle avaruussukkulalennolleen STS-125 avaruussukkula Atlantiksen tehtäväspesialistina. Kyseessä oli Hubble-avaruusteleskoopin huoltolento. Lennolla hän osallistui kolmelle avaruuskävelylle.http://www.astronautix.com/astros/feustel.htm Hän osallistui 16. toukokuuta 2011 laukaistun sukkulalennolle STS-134 Endeavour tehtäväspesialistina. Feustel on naimisissa Indira Devi Bhatnagarin kanssa. Heillä on kaksi lasta. == Lähteet == ==Aiheesta muualla== *NASAn elämäkerta *Spacefacts.de:n elämäkerta *Lentoa STS-134 edeltävä haastattelu (24.3.2011) *Lentoa STS-125 edeltävä haastattelu (31.7.2008) Luokka:Yhdysvaltalaiset avaruuslentäjät Luokka:Vuonna 1965 syntyneet Luokka:Elävät henkilöt
Vuotonoja

Vuotonoja on Kiiminkijoen vesistöön kuuluva pieni joki Oulun Ylikiimingissä. Se on Vähä-Vuotungin laskujoki, joka virtaa ensin länteen ja sitten pohjoisluoteeseen. Joki on kapea ja puromainen, mutta nelisentoista kilometriä pitkä. Se laskee Vepsänjokeen Kohisevan luona, missä joen latvaosa muuttuu Heinäjoeksi. Vuotonoja alittaa seututie 836:n Tervaselässä, missä sen lähettyvillä on asutusta, mutta muuten jokivarsi on asumaton. Luokka:Kiiminkijoen vesistö Luokka:Oulun joet
Versus All

Versus All on vuonna 2007 Helsingissä perustettu punk-vaikutteinen rock-yhtye, joka on julkaissut kolme albumia. Yhtyeen tyyliä on kuvattu yhdistelmäksi amerikkalaista melodista hardcorea, Turbonegro-tyylistä punkrockia ja rock- vaikutteita kuten Hanoi Rocksia . ==Jäsenet== ===Nykyiset=== * Niko Ailamo: laulu ja kitara * Antti Pekkanen: rummut * Jason Ikävalko: basso ===Entiset=== * Mika Ridanpää: rummut ==Diskografia== ===Albumit=== * Black vs White (CD, 2010, Solid Sound / Räkälevyt) * Dark Ages (CD / C-kasetti, 2011, Solid Sound / Räkälevyt) * A Portrait of Discontent (CD, 2013, Solid Sound / Räkälevyt) === Kokoelmat === * Dark Black and White Portrait (Digi, 2015, Solid Sound) ===Demot=== * Demo 08 (2008) ==Lähteet== ==Aiheesta muualla== * Yhtyeen viralliset sivut Luokka:Suomalaiset punkyhtyeet Luokka:2000-vuosikymmenen yhtyeet ja sooloartistit
Yhdystie 2170

thumb|250px|Pohjanlahden rantatien opaste. Yhdystie 2170 (osoitenimi Eurajoella Kirkkotie ja Huhdantie, Eurassa Paneliantie ja Nakkilantie, Nakkilassa Hormistontie ja Siltatie) on yhdystie Eurajoella, Eurassa ja Nakkilassa Satakunnassa. Tie alkaa valtatieltä 8 Eurajoen Kirkonkylässä Kirkkotien nimellä ja jatkuu sieltä Eurajoen pohjoisrantaa seuraten Eurajoen Lavilan kylän kautta Eurajoen Irjanteelle, missä siihen yhtyy valtatieltä 8 alkunsa saava yhdystie 2171. Täällä Huhdantien nimellä jatkuva tie erkanee pian Irjanteen kylän jälkeen Eurajoen uomasta ja kulkee Eurajoen Huhdan kylän läpi. Euran rajalla tie vaihtuu nimeltään Paneliantieksi ja pian tämän jälkeen yhdystien 2172 risteyksessä Nakkilantieksi ja edelleen Nakkilan rajalla Hormistontieksi. Nakkilan Hormistossa tie kohtaa Luvialta tulevan yhdystien 2177 risteyksen. Leistilän kylän luona tie ylittää eritasoliittymässä valtatien 2 ja jatkuu tämän jälkeen Siltatie nimellä Nakkilan keskustaan ylitettyään ensin Tattaranjoen ja Tampere–Pori-radan ja viimein Kokemäenjoen ja päättyy yhdystielle 2440 Nakkilan Viikkalassa. Tien pituus on 31,6 kilometriä ja se on asfaltoitu. Tie on lähes koko matkaltaan valtatieltä 8 Nakkilan Kirkonkylään osa vuonna 2010 perustettua Pohjanlahden rantatien matkailutietä. Tien varrelle Eurajoella jäävät muun muassa Eurajoen kirkko Eurajoen kirkonkylässä, Eurajoen kristillinen opisto Lavilassa, Irjanteen kirkko ja Irjanteen kylän valtakunnallisesti merkittävä rakennettu kulttuuriympäristö Irjanteella sekä Huhdan koulu ja nuorisotalo Huhdassa. Nakkilassa tie on kunnan keskustaajaman tärkein länsi–itä-suuntainen väylä. Tien lähistölle jääviä kohteita ovat Eurajoella Eurajoen pappila, Tarvolan, Kainun ja Mullilan kylät joen vastarannalla sekä Kaukomäen ja Sydänmaan kylät hieman kauempana. Euran Kiukaisissa lähin kylä on Panelia. Nakkilassa tiestä jonkin matkan päähän sijoittuvat pelloksi kuivattu Leistilänjärvi ja Leistilän naapurikylä Tattara. Eurajoen kirkonkylästä matkailutien reitti jatkuu pitkin Linnamaantietä Linnamaan kylän suuntaan, missä tien läheisyyteen sijoittuvat muun muassa Vuojoen kartano ja Liinmaan linna. Nakkilan Kirkonkylästä matkailutie jatkuu vanhaa Porintietä Nakkilan kirkon ohi ja sieltä Masian kautta valtatielle 2 ja edelleen Ulvilaan. ==Lähteet== ==Aiheesta muualla== 2170 Luokka:Eurajoen liikenne Luokka:Euran liikenne Luokka:Kiukainen Luokka:Nakkilan liikenne
Sisarukset

Sisarukset (alkuperäisnimi Die bleierne Zeit) on Margarethe von Trottan ohjaama saksalainen elokuva vuodelta 1981. Viitattu 6.5.2012 Se kertoo kahdesta sisaruksesta, jotka pyrkivät parantamaan maailman epäkohtia eri tavoilla: toisesta tulee feministinen journalisti, toisesta terroristi. Trottan käsikirjoittama elokuva on fiktiota, mutta sen taustalla ovat Christine Ensslinin ja hänen sisarensa, Punaisen armeijakunnan perustajajäseniin kuuluneen Gudrun Ensslinin elämänvaiheet. Elokuva on Trottan kolmas pitkä näytelmäelokuva, ja se vakiinnutti hänen asemansa uuden saksalaisen elokuvan edustajana. Elokuva osallistui 1981 Venetsian elokuvajuhlille, missä se voitti muun muassa festivaalin pääpalkinnon Kultaisen leijonan. Myös pääosanesittäjät Jutta Lampe ja Barbara Sukowa palkittiin roolisuorituksistaan. == Lähteet == Luokka:Vuoden 1981 saksalaiset elokuvat Luokka:Kultainen leijona -palkitut elokuvat Luokka:Margarethe von Trottan ohjaamat elokuvat
Hiroshima, rakastettuni

Hiroshima, rakastettuni on ranskalais-japanilainen elokuva vuodelta 1959. Marguerite Durasin käsikirjoittama ja Alain Resnais’n ohjaama kokeellinen draama oli yksi niistä elokuvista, jotka olivat aloittamassa ranskalaisen elokuvan uutta aaltoa. Elokuva kertoo ranskalaisen naisen ja japanilaisen miehen kahden päivän romanssin avulla suurista teemoista kuten ilon ja epätoivon ja yksilön ja yhteiskunnan välisistä jännitteistä. Vuonna 1979 Hiroshima, rakastettuni pääsi mukaan suomalaiskriitikoiden kokoamalle sadan tärkeimmän elokuvan listalleAstala, Erkki: Ne sata tärkeintä, Projektio 2/1980 s. 7.. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon. == Näyttelijät == == Lähteet == Luokka:Vuoden 1959 ranskalaiset elokuvat Luokka:Ranskalaiset romanttiset draamaelokuvat Luokka:Vuoden 1959 japanilaiset elokuvat Luokka:Alain Resnais'n ohjaamat elokuvat
With Love Baby

With Love Baby on belgialaisen lauluyhtyeen Witloof Bayn esittämä kappale. Kappale edusti Belgiaa vuoden 2011 Eurovision laulukilpailussa. Se sijoittui 12. toukokuuta 2011 järjestetyssä toisessa semifinaalissa 11. sijalle 53 pisteellä eikä siten päässyt kilpailun finaaliin. Kappale on soitinsäestyksetöntä laulumusiikkia. == Lähteet == Luokka:Vuoden 2011 euroviisuedustuskappaleet Luokka:Belgian euroviisuedustuskappaleet
RN Zara (1930)

RN Zara () oli Italian kuninkaallisen laivaston Zara-luokan raskas risteilijä toisessa maailmansodassa. Alus upposi Matapanin taistelussa 29. maaliskuuta 1941. == Valmistus == Alus tilattiin vuosien 1928-1929 laivasto-ohjelmassa La Speziasta OTOlta, missä köli laskettiin 4. heinäkuuta 1929. Alus laskettiin vesille 27. huhtikuuta 1930 ja valmistui 20. lokakuuta 1931. == Palvelus == Zara oli 1. laivueen lippulaivana 1. syyskuuta 1933 alkaen aina 15. syyskuuta 1937 saakka, jolloin Conte di Cavour palasi palvelukseen. Se oli toistamiseen viirikön lippulaivana 1. syyskuuta - 15. marraskuuta 1938. Huhtikuussa 1939 alus osallistui Albanian miehitykseen.Whitley, M.J. s. 151 Toisen maailmansodan alkaessa alus pyrki viirikön mukana tuloksetta kohtaamaan Britannian kuninkaallisen laivaston osaston, joka pyrki Tobrukiin. Heinäkuussa alus osallistui Calabrian taisteluun, jonka jälkeen se suojasi Pohjois- Afrikkaan matkanneita saattueita. Syyskuussa alus johti viirikkönsä torjumaan Maltalle matkanneita täydennyssaattueita tuloksetta.Whitley, M.J. s. 151-152 Marraskuussa 1940 alus oli telakalla eikä se osallistunut Spartiventon taisteluun. Se joutui viirikkönsä mukana Napolissa ilmahyökkäykseen, jossa se ei kärsinyt merkittäviä vaurioita. Maaliskuussa 1941 laivaston esikunta määräsi torjuntapurjehduksen itäiselle Välimerelle Kreetan etelä- ja pohjoispuolisille alueille. Seuranneessa Matapanin taistelussa Polaan osui torpedo. Lippulaivalta alus sai määräyksen jäädä Fiumen kanssa vaurioituneen sisaraluksensa suojaksi.Whitley, M.J. s. 152 Britannian kuninkaallisen laivaston taistelulaivat HMS Warspite, HMS Valiant ja HMS Barham yllättivät osaston upottaen sen. ==Lähteet== * * * ===Viitteet=== Luokka:Zara-luokan risteilijät Luokka:Italialaiset toisen maailmansodan risteilijät
RN Fiume (1930)

RN Fiume () oli Italian kuninkaallisen laivaston Zara-luokan raskas risteilijä toisessa maailmansodassa. Alus upposi Matapanin taistelussa 29. maaliskuuta 1941. == Valmistus == Alus tilattiin 15. syyskuuta 1928 vuosien 1928–1929 laivasto-ohjelmassa Triestestä Stabilimento Tecnico Triestinolta, missä köli laskettiin 29. huhtikuuta 1929. Alus laskettiin vesille 27. huhtikuuta 1930 ja valmistui 23. marraskuuta 1931. == Palvelus == Fiume oli Espanjan sisällissodan aikana 1936–1937 sisaralustensa kanssa läntisellä Välimerellä. Aluksesta tehtiin 1. risteilijäviirikön lippulaiva 17. toukokuuta 1937, jolloin se vapautti tehtävästä sisaraluksensa Gorizian. Huhtikuussa 1939 alus osallistui Zaran kanssa Albanian miehitykseen. Alus luovutti 12. tammikuuta 1940 viirikön lippulaivan tehtävät Zaralle.Whitley, M. J. s. 152 Alus osallistui yritykseen torjua Britannian kuninkaallisen laivaston Tobrukiin matkannut saattue kesäkuussa muutamaa päivää Italian sodanjulistuksen jälkeen. Alus oli mukana kesäkuun lopulla risteilijöiden pyrkiessä taisteluun Ranskan merivoimien osaston kanssa. Heinäkuussa alus osallistui viirikkönsä mukana Calabrian taisteluun sekä saattueiden suojaamiseen Pohjois-Afrikan ja Italian välillä. Alus osallistui operaatio Collarin torjuntaan. Maaliskuussa 1941 laivaston esikunta suunnitteli iskevänsä Kreetan etelä- ja pohjoispuolitse itäisen Välimeren merenkulkua vastaan. Seuranneessa Matapanin taistelussa Polaan osui 28. maaliskuuta torpedo, jolloin Fiume ja Zara määrättiin saattamaan sisaraluksensa satamaan. Tutkaton osasto joutui Britannian kuninkaallisen laivaston taistelulaivojen HMS Warspiten, HMS Valiantin ja HMS Barhamin yllättämäksi ja tuhoamaksi. Taistelulaivojen 15 tuuman tykit murskasivat alukset. Fiume ja Zara upposivat ja Pola jäi hylyksi, kunnes hävittäjät HMS Nubian ja HMS Jervis torpedoivat aluksen. == Lähteet == * * * === Viitteet === Luokka:Zara-luokan risteilijät Luokka:Italialaiset toisen maailmansodan risteilijät Luokka:Stabilimento Tecnico Triestino
RN Pola (1931)

RN Pola () oli Italian kuninkaallisen laivaston Zara-luokan raskas risteilijä toisessa maailmansodassa. == Valmistus == Alus tilattiin OTO:n telakalta Livornosta, missä köli laskettiin 17. maaliskuuta 1930. Alus laskettiin vesille 5. helmikuuta 1931 ja valmistui 21. joulukuuta 1932.Whitley, M. J. s. 149 == Palvelus == Alukseen osui illalla 28. maaliskuuta 1941 Britannian kuninkaallisen laivaston ilmavoimien lentokoneen laukaisema torpedo. Aluksen etummainen konehuone sekä kumpikin keskimmäisistä kattilahuoneista täyttyivät vedellä, mikä teki aluksesta liikuntakyvyttömän. Zara ja Fiume määrättiin auttamaan vaurioitunutta sisaralustaan. Tutkattomat italialaisalukset joutuivat Britannian kuninkaallisen laivaston taistelulaivojen HMS Warspite, HMS Valiant ja HMS Barham yllättämiksi, jolloin Zara ja Fiume upposivat lähes välittömästi. Hävittäjät HMS Jervis ja HMS Nubian löysivät liikuntakyvyttömän Polan upottaen sen torpedoin.Whitley, M. J. s. 152 ==Lähteet== * * === Viitteet === Luokka:Zara-luokan risteilijät Luokka:Italialaiset toisen maailmansodan risteilijät
RN Gorizia (1930)

RN Gorizia () oli Italian kuninkaallisen laivaston Zara-luokan raskas risteilijä toisessa maailmansodassa. == Valmistus == Alus tilattiin OTO:n telakalta Livornosta, missä köli laskettiin 17. maaliskuuta 1930. Alus laskettiin vesille vielä saman vuoden lopulla 28. joulukuuta ja valmistui 23. joulukuuta 1931.Whitley, M. J. s. 149 == Palvelus == Gorizia oli ainoa luokkansa aluksista, joka selvisi 29. maaliskuuta 1941 käydystä Matapanin taistelusta. Se liitettiin 3. viirikköön, jossa se oli estämässä liittoutuneiden operaatioiden Mincemeat ja Halberd toteuttamista elo- syyskuussa. Lisäksi alus suojasi Pohjois-Afrikkaan matkanneita saattueita. Aluksen runkoon tuli 20. marraskuuta yli 200 sirpaleiden aiheuttamaa reikää ilmahyökkäyksessä Napoliin, mutta se kykeni lähtemään merelle jo samana iltana suojatakseen Benghaziin matkannutta saattuetta.Whitley, M. J. s. 152 Alus osallistui joulukuussa 1941 Syrtinlahden ensimmäiseen taisteluun sekä maaliskuussa 1942 samalla alueella käytyyn toiseen taisteluun. Alus vaurioitui lievästi 26. toukokuuta 1942 ilmahyökkäyksessä Messinaan, mutta se kykeni osallistumaan kesäkuussa liittoutuneiden operaatioiden Harpoon ja Vigorous torjuntaan. Alus osallistui myös operaatio Pedestalin torjuntaan elokuun puolivälissä. Tämän jälkeen liittoutuneiden ilmahyökkäykset sekä Italian laivaston polttoainepula pitivät aluksen satamassa ja pakottivat lopulta joulukuussa siirtämään aluksen joulukuussa Maddalenaan. Alus vaurioitui 10. huhtikuuta 1943 Yhdysvaltain ilmavoimien hyökkäyksesä La Maddalenan satamassa. Alukseen osui kolme raskasta pommia. Alus siirrettiin 13. huhtikuuta La Speziaan, jossa se siirrettiin seuraavana päivänä telakalle. Alusta ei kuitenkaan korjattu, vaan saksalaiset valtasivat hylätyn aluksen 9. syyskuuta. Italialais-brittiläinen operaatio upotti aluksen 26. kesäkuuta 1944 La Speziaan ennen kuin sitä käytettiin sataman sulkulaivana. Hylky romutettiin sodan päätyttyä 1946. ==Lähteet== * * === Viitteet === Luokka:Zara-luokan risteilijät Luokka:Italialaiset toisen maailmansodan risteilijät
Ali ibn Yusuf

Ali ben Youssef (, ‘Alī ibn Yūsuf) oli Marrakechin kalifi vuosina 1106–1142 ja Almoravidien dynastian toinen hallitsija.Rogerson, s. 389. Hän valloitti Madridin, Lissabonin ja vuonna 1115 Baleaarit. Rogerson, s. 196. Sotaonni kääntyi 1118, kun Aragonian joukot valloittivat maureilta Zaragozan ja kuningas Alfonso I teki siitä pääkaupunkinsa.Petersen, s. 277. Samoihin aikoihin Pohjois-Afrikan puolella syntyi almoravideille vihamielinen muhamettilainen almohadien lahko, johon monet huomattavat heimopäälliköt liittyivät.Petersen, s. 278. Ali joutuikin palkkaamaan myös kristittyjä sotureita puolustaakseen Marrakechiä kapinallisten hyökkäyksiä vastaan vuonna 1129.Rogerson, s. 197. Alin kuoltua kalifiksi tuli Tachfine (1143–1145). ==Lähteet== * * ===Viitteet=== Luokka:Espanjan historia Luokka:Berberit Luokka:Vuonna 1143 kuolleet